Giovanni Branca

Giovanni BRANCA (22a de Aprilo 1571 – 24a de Januaro 1645) estis itala inĝeniero kaj arkitekto, ĉefe memorita nuntempe pro tio kion kelkaj komentistoj konsideris frua vaporturbino.

Branca naskiĝis la 22an de Aprilo 1571 en Sant'Angelo en Lizzola. El 1616 Branca estis dungita en la Sacra Casa (Sankta Domo de la Virgulino) en Loreto. Li iĝis civitano de Romo en 1622. Li mortis la 24an de Januaro 1645 en Loreto."Facetation / george goodall". web.archive.org. Arkivita el la originalo en 2006-10-18. Alirita la 30an de Januaro, 2011. 

Li publikigis desegnojn de maŝinoj, pri kiuj li ne postulis esti la aŭtoro. La tiel nomita "vapormaŝino de Branca" aperis kiel la 25a plato en la verko Le Machine. Ĝi montras radon kun pecoj kvazaŭ padelrado, rotaciataj per vaporo produktita en fermita ujo kaj direktita al la pecoj tra tubo (kaj tial ĝi estus pli propre nomita vaporturbino).

La verko de Branca nome Manuale d’Architettura, publikigita en 1629, estis praktika gvidilo por planado kaj konstruado kaj estas konsiderata la unua "poŝa" arkitektura manlibro. Ne klaras kiom influa estis la verko de Branca. Sed ekzemple oni scias ke Robert Hooke posedis ekzempleron de la verko de Branca. McGee, Sarah (2000). Bernini’s Books. The Burlington Magazine. 142.1168: 442-448.  En 1789, Giuseppe Maria Soli de Modeno republikigis la verkon de Branca nome Manuale d’Architettura. Dizionario biografico universale, Volumo 5, de Felice Scifoni, Publikigita de Davide Passagli, Florenco (1849); paĝo 123. 

 Referencoj 



Kategorio:Italaj arkitektoj
Kategorio:Italaj inĝenieroj
Kategorio:Vapormaŝinoj